Daniela Stanová

Deň s Tebou

Ukážka z elektronickej knihy

Daniela Stanová

Deň s Tebou

Text ©2020 by Daniela Stanová

Illustrations ©2020 by Cyril Uhnák

Design ©2020 by Daniela Stanová

Vydané vo vlastnom náklade

Slovak edition ©2020 Publico

ISBN 978-80-570-2044-8

Vytvorenie elektronickej verzie Dibuk, s. r. o., 2020

Vytvorené prostredníctvom Publico.sk

Venované všetkým výnimočným ľuďom,

ktorých som mala to šťastie v živote stretnúť

KAPITOLA PRVÁ

NEVINNOSŤ

Dobré ráno, slnko!

Dnešný deň je naozaj krásny.

Všetko spieva a kvitne.

Je úžasné byť jarným dieťaťom...

DÁŽDNIKY

v oblaku stála som

dážď padal váhavo

tisíce dáždnikov

mala som nad hlavou

nežných jak púpavy

žltých a voňavých

dáždik len klopotal

a oblak strácal dych

JARNÁ TRÁVA

chodím dnes bosá po tráve

hladím jej steblá voňavé

a vnímam hebkosť vlahú

jej jasnú farbu

vône chuť

ktorá mi nedá zabudnúť

na mladú jarnú trávu

KRÍDLA

keby som tak krídla mala

vietor by som naháňala

v stromoch kvety bozkávala

v ich vôni sa rozplývala

ak však krídla nemám

aspoň o nich snívam

snívam aj o láske

o nežnej prechádzke

bez konca svetom

je to sen? skutočnosť?

otázok viac než dosť

len vietor vie to

Koniec ukážky

Table of Contents

Titulná strana

Tiráž

Deň s Tebou

KAPITOLA PRVÁ